बेंगलुरु. लोकसभा चुनाव 2019 की सुगबुगाहट के बीच एनडीए के खिलाफ लॉबिंग तेज कर दी गई है. विभिन्न मोर्चों पर विभिन्न नेताओं ने इस लॉबिंग की कमान संभाली है. एक मोर्चे पर आंध्र प्रदेश के सीएम चंद्रबाबू नायडू और दूसरे मोर्चे पर पश्चिम बंगाल की मुख्यमंत्री ममता बनर्जी हैं. चंद्रबाबू नायडु जहां कुछ दिन पहले कांग्रेस अध्यक्ष राहुल गांधी से मिले थे वहीं आज उन्होंने पूर्व पीएम एचडी देवगौड़ा से मुलाकात की. मुलाकात में कर्नाटक सीएम कुमारस्वामी भी मौजूद रहे. मुलाकात के बाद देवगौड़ा ने कहा कि एनडीए सरकार में वैधानिक संस्थाएं खतरे में आ गई हैं और इसके खिलाफ सारे सेक्युलर लीडर्स को एकजुट होने की जरूरत है. पूर्व पीएम ने कहा कि कांग्रेस भले ही 17 प्रदेशों में बीजेपी से हार चुकी है लेकिन आने वाले विधानसभा चुनावों में अच्छा करेगी. इसी प्रकार नायडू ने राफेल में कथित घोटाले और नोटबंदी को लेकर सरकार पर हमला बोला.